Parkveien (Oslo)

mini|Parkveien, nedre del sett fra Reichweins gate oppover mot Cort Adelers gate 1939
Parkveien (1–81, 2–80) er en gate i Bydel Frogner i Oslo. Den starter ved Høgskolen i Oslo (tidligere Frydenlunds bryggeri) ved Pilestredet, går langs Slottsparken, krysser Henrik Ibsens gate (tidligere Drammensveien) ved Nobelinstituttet, går forbi Oslo Handelsgymnas og ender ved Munkedamsveien. Gaten er 1,6 kilometer lang. 

Parkveien fikk sitt navn i 1864 og er oppkalt etter Slottsparken. Gaten ble anlagt med navnet Store Parkvei som del av villastrøket Bak Slottet i 1840-årene (idet Wergelandsveien var Lille Parkvei).

Statens representasjonsbolig ligger i Parkveien 45.

I den norske utgaven av spillet Monopol er Parkveien den første gaten på spillebrettet.  

 Bygninger 
NrBildeBeskrivelse 1  Parkveien 1|100px|bottom  Listeført bygård fra siste kvartal av 1800-tallet. 2  Parkveien 2|100px|bottom  Bygård (ark. N.S.D. Eckhoff) oppført for malermester Jens Jacobsen Krogstie og hans søster Anne Jacobsen. Listeført. 3  Parkveien 3|100px|bottom  Listeført bygård fra siste kvartal av 1800-tallet. Fire etasjer med pusset fasade samt loftsetasje. 4  Parkveien 4|100px|bottom  Bygård (ark. N.S.D. Eckhoff) oppført 1892–93 for malermester Jens Jacobsen Krogstie. Fire etasjer i pusset og upusset tegl. Innredet som hybelbygg i 1965. Nytt inngangsparti i 1994. Listeført. 5  Parkveien 5|100px|bottom  Listeført bygård fra siste kvartal av 1800-tallet. Her holdt Oslo Sprogskole (grunnlagt av Bernhard Ruuth 1927) til, fra 1970 drevet videre som Oslo Private Gymnas og Sprogskole, nedlagt i 1980-årene. 6  Parkveien 6|100px|bottom  Bolig- og forretningsgård på hjørnet av Welhavens gate tegnet av N.S.D. Eckhoff og oppført 1891–92 for egen regning. Fire etasjer i pusset tegl med markant, bredt, brukket hjørne. Roald Amundsen var i sin tid leieboer her. Listeført. 7  Parkveien 7|100px|bottom  Listeført bygård fra siste kvartal av 1800-tallet. Nr. 7B vender mot gaten mens A, C og D er i bakgården. Tre etasjer med pusset fasade, samt loftsetasje og kjelleretasje. 8  Parkveien 8|100px|bottom  Bolig- og forretningsgård (ark. Marius Finstad Leyell) på hjørnet ved Welhavens gate oppført 1898–99 for murmester Nils Söderberg. Fire etasjer i tegl. Forretninger i de to nederste (med bueåpninger og kvaderpuss) og boliger i de to øverste, der det tidligere ble drevet pensjonat.
Under krigen hadde Arbeidsmobiliseringen kontor her. Det ble sprengt 27. august 1944 i en aksjon der Gunnar Sønsteby deltok. Bygget ble ominnredet til mindre leiligheter i 2003. Listeført. 9  Parkveien 9|100px|bottom  Listeført bygård fra siste kvartal av 1800-tallet. Hjørnegård mot stikkvei. Tre etasjer med pusset fasade samt loft og kjeller. Brukket hjørne. I 1902 åpnet Katti Anker Møller Norges første mødrehjem i bygningen.https://digitaltmuseum.no/011085439766/katti-anker-moller 10  Parkveien 10|100px|bottom  Listeført bygård fra siste kvartal av 1800-tallet. Fire etasjer med pusset fasade samt loftsetasje. Brukket hjørne. 12  Parkveien 12|100px|bottom  Leiegård i tre etasjer på hjørnet ved Hegdehaugsveien oppført 1874, påbygget 1897. Opprinnelig holdt en kolonialvare- og vinforretning til i første etasje. Ringnes bryggeri overtok gården i 1901 og startet restaurantvirksomhet, først under navnet West Café. Navnet «Lorry» har vært brukt siden 1940. Istandsetting etter brann i 1998. Listeført. 13  Parkveien 13|100px|bottom  Hybelhus (ark. Fritz Jordan) oppført 1928. Fem etasjer med pusset fasade. Nyklassisisme. 15  Parkveien 15|100px|bottom  Listeført bygård fra siste kvartal av 1800-tallet. Fire etasjer i delvis pusset rød tegl samt loftsetasje. 17  Parkveien 17|100px|bottom  Stortingets hybelhus (ark. Erik Fastvold) oppført 1972. Forretninger i gateetasjen. 25  Parkveien 25|100px|bottom  Karakteristisk, krum bolig- og forretningsgård (ark. Julius Foseid) ved Hegdehaugsveien oppført 1899–1900. Fem etasjer i gul tegl, med vindusomramminger i rød tegl og puss. Fasadedekoren har også polert granitt. Nyrenessanse. Her har Cochs Pensjonat vært siden 1927. Listeført. 27  Parkveien 27|100px|bottom  Villa (ark. ant. Johan Henrik Nebelong) oppført ca. 1847. To etasjer i pusset tegl. Bolig for grosserer og skipsreder Peter Emmick Sparre Gulbranson i årene 1855-1883. På folkemunne ble villaen kalt for «Villa Mysosten». Noen la betydning i at eieren var kolonialgrossist. Andre la vekt på bygningens fasong og farge. Hans kone, Julie Christiane Gulbranson (f. Stenersen) fortsatte å bo på eiendommen etter ektemannens død.
Kjøpt av Bertel O. Steen i 1913, (som tidligere hadde bilforretning i tilknytning til huset). Blir også kalt "Bertelosten", og går for å være byens eldste privatvilla i mur. Fredet. 29  Parkveien 29|100px|bottom  Panelt tømmervilla i halvannen etasje oppført ca. 1845 for H. C. Borchgrevinck. Tradisjonelt tilskrevet Linstow. Halfdan Kierulf bodde her i 1850-årene. Huser i dag en restaurant. Fredet. 31A  Parkveien 31A|100px|bottom  Hjørnegård i tre etasjer samt loftsetasje oppført ca. 1880 for møbelhandler H.A. Eriksen. Pusset fasade. Brukket hjørne med hengende karnapp i to etasjer. Listeført. Skjuler delvis villaen i nr. 31B. 31B  Parkveien 31B|100px|bottom  Panelt tømmervilla i halvannen etasje oppført ca. 1845 for byråsjef Ole Brynie. Bak gården i nr. 31A. Tradisjonelt tilskrevet Linstow. Camilla Collett og Peter Jonas Collett var blant husets første beboere. Huser i dag et hotell.Camillas hus Fredet.   Portstue i Parkveien|100px|bottom  Vis-à-vis Uranienborgveien 2 står en av de tre portstuene rundt Slottet. (De andre to står langs Henrik Ibsens gate.) Formgitt av H.D.F. Linstow og oppført i perioden 1845–47, med senere tilbygg. 33B  Parkveien 33B|100px|bottom  Murvilla (ark. Stener Lenschow) oppført 1878 for Lorentz Nicolaysen. Ombygget 1918 for konsul Th. Waage. Norges Røde Kors hadde hovedkvarter her 1953–79. To etasjer i pusset tegl. Vernet eter Plan- og bygningsloven. 33  Parkveien 33|100px|bottom  Murvilla (ark. Georg Bull) oppført 1876. 2 1/2 etasjer med pusset fasade. Tverrgavl mot Parkveien i symmetrisk komposisjon. Vernet eter Plan- og bygningsloven. 35  Parkveien 35|100px|bottom  Murvilla oppført i 1870-årene. Ombygget til kontorer 1983. Israels ambassade fra 2000. Vernet etter Plan- og bygningsloven. 37  Parkveien 37|100px|bottom  Murvilla (ark. Stener Lenschow) oppført 1872. Vernet etter PBL. To etasjer med pusset fasade. Fremskutt midtparti i fasaden mot Parkveien. 39  Parkveien 39|100px|bottom  Murvilla (ark. Stener Lenschow) oppført 1870. Vernet etter PBL. To etasjer med pusset fasade. Fremskutt midtparti med tverrgavl mot Parkveien. I bakgården står et langhus med nr. 39B og 39C. 41A  Parkveien 41A|100px|bottom  Villaleiegård (ark. Due & Steckmest) oppført 1879. Tre etasjer i pusset tegl. Vernet etter PBL. 41B  Parkveien 41B|100px|bottom  Villaleiegård (ark. Anselm Liljeström) oppført 1885 inntil nr. 41A. Tre etasjer i pusset tegl. Vernet etter PBL. Her lå vervekontoret til Waffen-SS under den tyske okkupasjonen.http://www.sno.no/files/documents/111267.pdf 43  Parkveien 43|100px|bottom  Villaleiegård (ark. Due & Steckmest) oppført 1879. Tre etasjer i pusset tegl. Nyinnredet 1983. Vernet etter PBL sammen med tidligere fjøs/stall i bakgården. 45  Parkveien 45|100px|bottom  
Villa Parafina (ark. Henrik Nissen), monumental murvilla oppført 1877 for grosserer Fredrik Sundt. I dag statens representasjonsbolig. Vernet etter PBL. 47B  Parkveien 47B|100px|bottom  Murvilla oppført 1913, noe tilbaketrukket fra gaten. 2 1/2 etasjer med pusset fasade og valmet tak. Vernet etter PBL. 49  Parkveien 49|100px|bottom  Til denne adressen hørte tidligere Incognito løkke, som siden er omregulert til Inkognitogata 20. 51  Parkveien 51|100px|bottom  
Murvilla i 2 1/2 etasjer, opprinnelig oppført 1876 og påbygget en etasje i 1893. Her var Estlands ambassade før den flyttet til Arbins gate. Vernet etter PBL sammen med tidligere fjøs/stall i bakgården. 51B  Parkveien 51B|100px|bottom  Til denne adressen hørte tidligere en gygning som er omregulert til Inkognitogata 24C. Karakteristisk murvilla (ark. N.S.D. Eckhoff) oppført 1875–82. To til tre etasjer med polygonalt, fremskutt midtparti og høyere sidefløy. Pusset fasade. Vernet etter PBL. 51C  Parkveien 51C|100px|bottom  Mellom nr. 51 og tidligere 51B (nå Inkognitogata 24C) er et hageområde regulert som nr. 51C  som er vernet etter PBL. 53A  Parkveien 53A|100px|bottom  Hjørnegård ved Colbjørnsens gate, oppført i siste kvartal av 1800-tallet. Fredet som del av Parkkvartalet. Fire etasjer med pusset fasade samt loftsetasje og kjeller. Brukket hjørne med karnapp i to etasjer. 53B  Parkveien 53B|100px|bottom  Bygård oppført 1882. Fredet som del av Parkkvartalet. Tre etasjer med pusset fasade samt loftsetasje og kjeller. Karakteristisk fasadedekor med pilastre i to etasjer. 50  Dronning Sonjas kunststall|100px|bottom  Vis-à-vis Parkkvartalet er de gamle stallene (ark. H.D.F. Linstow) i Dronningparken, nå innredet som Dronning Sonjas Kunststall. 55  Parkveien 55|100px|bottom  Kontorbygg for Leif Høegh & Co (ark. Arnstein Arneberg og Henning Astrup) oppført 1952. Listeført. Syv etasjer, hvorav den øverste tilbaketrukket. 57  Parkveien 57|100px|bottom  Bygård fra slutten av 1800-tallet. Fredet som del av Parkkvartalet. Tre etasjer med pusset etasje samt kjelleretasje. Toppetasje med takterrasse er formodentlig en senere tilføyelse. 60  Parkveien 60|100px|bottom  «Tanngarden» (ark. Carl Konopka), hjørnegård i fire etasjer samt loftsetasje oppført 1895. Tilnavnet skyldes at det en gang holdt til mange tannleger i dette kontorbygget, som har butikklokaler i gateetasjen. Her holdt Vinmonopolet til i en årrekke. Listeført. 61  Parkveien 61|100px|bottom  I nr. 61 stod tidligere en 4 1/2 etasjers bygård fra slutten av 1800-tallet. Dagens gård er av nyere dato og dekker også området til tidligere Cort Adelers gate 6. 62  Parkveien 62|100px|bottom  Listeført hjørnegård ved Gustav Bloms gate oppført 1895. Fire etasjer i rød tegl samt loftsetasje og kjeller. Brukket hjørne med balkonger. Gården huset i sin tid en liten kunstnerkoloni, og på 2010-tallet har gården fått presseoppmerksomhet for en swingersklubb. 62B  Parkveien 62B|100px|bottom  Leiegård (ark. Georges Heinecke) oppført 1896. Fire etasjer (samt senere utbygget loftsetasje) med pusset fasade mot Gustav Bloms gate. Symmetrisk komposisjon med smijernsbalkonger i midtaksen. Tilbygg i bakgården fra 1919. Listeført. 62C  Parkveien 62C|100px|bottom  På denne adressen ble det i 1898 oppført en gård tegnet av Eduard Carlén, med fasade på nordsiden og i enden av Gustav Bloms gate. Anlegget inkluderer et lite bakgårdsbygg og er siden omregulert til Gustav Bloms gate 4, 6 og 8. Listeført. 64  Parkveien 64|100px|bottom  På denne adressen og Cort Adelers gate 12 står en stor bolig- og forretningsgård tegnet av Egil Haanshus og oppført 1935. Syv etasjer samt underetasje. Funkis. Listeført. 65  Parkveien 65|100px|bottom  Oslo handelsgymnasium, tegnet av Blakstad og Munthe-Kaas og oppført 1939–41. Listeført. 68  Parkveien 68|100px|bottom  KNA-hotellet, tegnet av Magnus Poulsson og oppført i 1931 samt senere utvidet. Listeført. 71  Parkveien 71|100px|bottom  Boliggård (ark. Nestor Thomassen) oppført 1894. Fire etasjer med pusset fasade samt loftsetasje og kjeller. Nyrenessanse. Listeført. 73  Parkveien 73|100px|bottom  Boliggård (ark. Nestor Thomassen) oppført 1894. Fire etasjer med pusset fasade samt loftsetasje og kjeller. Nyrenessanse. Listeført. 74  Parkveien 74|100px|bottom  Parkveien 74 er adressen til ballplassen foran Bervens løkke. 75  Parkveien 75|100px|bottom  Leiegård (ark. Kristen Rivertz) byggemeldt 1894. Fire etasjer i gul tegl samt loftsetasje. Veksling mellom pussede og upussede flater. Måtte settes i stand etter å ha fått betydelige skader i Filipstadeksplosjonen. Listeført. 76  Parkveien 76|100px|bottom  Hjørnegård ved Reichweins gate (ark. Rudolf Haeselich) oppført 1895.  Fire etasjer med pusset fasade samt loftsetasje og kjeller. Brukket hjørne. Nyrenessanse. Listeført. 77, 79, 81  Parkveien 77, 79 og 81|100px|bottom  Boliggårder (ark. Ahasverus Munthe-Kaas Vejre) oppført 1938. Veksling mellom fem og seks etasjer. Nr. 77 har pusset fasade, de andre har fasade av upusset gul tegl. 78  Parkveien 78|100px|bottom  Carlton hotell, tegnet ved Jarle Bergs arkitektkontor og oppført i 1950. Seks etasjer, hvorav den øverste tilbaketrukket. Listeført. 80  Parkveien 80|100px|bottom  V-formet bygg ved Lassons gate. Forretnings- og boliggård (ark. Harald Jordkjend) oppført 1950 etter at den tidligere gården ble ødelagt i Filipstadeksplosjonen i 1943. 6 etasjer med konstruksjon av armert betong og pusset fasade (naturstein i 1. etasje). Leiligheter på 1, 2 og 3 rom, forretninger i 1. etasje. Listeført.

 Referanser 
Oslo gårdkalender, s. 53.
Oslo gårdkalender, s. 248.
Oslo gårdkalender, s. 249.
Oslo gårdkalender, s. 250.
Oslo gårdkalender, del 2, s. 60.
Oslo gårdkalender, del 2, s. 61.

Geir Tandberg Steigan: Oslo: Slottsparkens portstuer (Arkitekturhistorie.no)
Geir Tandberg Steigan: Arkitektur og historie i Oslo: Parkveien 4 (Arkitekturhistorie.no)
Geir Tandberg Steigan: Arkitektur og historie i Oslo: Parkveien 6 (Arkitekturhistorie.no)
Geir Tandberg Steigan: Arkitektur og historie i Oslo: Parkveien 8 (Arkitekturhistorie.no)
Geir Tandberg Steigan: Arkitektur og historie i Oslo: Parkveien 29 (Arkitekturhistorie.no)
Geir Tandberg Steigan: Arkitektur og historie i Oslo: Parkveien 31 (Arkitekturhistorie.no)
Geir Tandberg Steigan: Arkitektur og historie i Oslo: Parkveien 49, Incognito (Arkitekturhistorie.no)
Geir Tandberg Steigan: Arkitektur og historie i Oslo: Parkveien 62B (Arkitekturhistorie.no)
Geir Tandberg Steigan: Arkitektur og historie i Oslo: Parkveien 71 (Arkitekturhistorie.no)
Geir Tandberg Steigan: Arkitektur og historie i Oslo: Parkveien 73 (Arkitekturhistorie.no)
Geir Tandberg Steigan: Arkitektur og historie i Oslo: Parkveien 75 (Arkitekturhistorie.no)

Kart fra 1900 hos Oslo byarkiv

Det foreligger motstridende påstander om byggeår og arkitekt for dette bygget. Ifølge Byantikvaren (Kulturminnesøk) er murvillaen tegnet av Stener Lenschow og oppført ca. 1872, mens Ole Daniel Bruun antyder at N.S.D. Eckhoff kan ha vært arkitekt, og opererer med byggeåret 1879. Byleksikonet har en senere datering: 1892.
Byantikvaren (Kulturminnesøk) og Oslo gårdkalender krediterer brødrene Thorvald og Henning Astrup som arkitekter, men de døde i hhv. 1940 og 1896. Arnebergs samarbeidspartner er Thorvald Astrups sønn Henning, født 1904.
Jf. oppslag om Berit Soot Kløvig og Inger Sitter i hhv. Norsk kunstnerleksikon og Norsk biografisk leksikon.
Nettavisen, 24. mars 2014.

 Litteratur 
 Oslo byleksikon: Parkveien


 Eksterne lenker 


Kategori:Veier i Oslo
Kategori:Veier i bydel Frogner
Kategori:Skjøter i Monopol (norsk utgave)
Kategori:Oslo Bys arkitekturpris
Kategori:Kulturminner i bydel Frogner